section_heading: Biografija
paragraph_text: Dne 16. svibnja 2012. godine u vladi Jean-Marca Ayraulta imenovana je ministricom kulture i komunikacija. Kao prioritete u svojem ministarskom mandatu istaknula je prijedlog zakona o zaštiti novinarskih izvora, sigurno financiranje javnih audiovizualnih medija te ukidanje prakse prema kojoj ravnatelje javnih audiovizualnih medija imenuje predsjednik. Također, jedan od zacrtanih ciljeva bilo je i postizanje veće ravnopravnosti između žena i muškaraca u pogledu imenovanja ravnatelja kulturnih institucija. 25. kolovoza 2014. odstupila je s ministarske funkcije, odlučivši da mandat neće nastaviti u drugoj vladi Manuela Vallsa.